Kuusan koulu 3-5 lk 2023

**Kasvion tekeminen**

Kuvaa kesäloman aikana 15 kasvia näiden ohjeiden mukaan. Huomaa, että osa kasveista kukkii alku-, osa keski- ja osa loppukesästä. Älä siis jätä hommaa koulun alkuun saakka tai muuten sinulle voi tulla vaikeuksia löytää helposti kasvilajeja...

Huomioi, että kasviota kootaan kolmen vuoden ajan, joten kuvaa joka vuosi eri lajeja!

Kasviosta tehdään Power Point –esitys. Koska kuvista pitää voida päätellä, että ne ovat juuri sinun kuvaamiasi, täytyy jokaisessa kuvassa esiintyä reunassa pieni, sinun valitsemasi esine. Se todistaa sinut kuvaajaksi ja antaa suuntaa myös kasvin koosta. Tämä esine tulee pystyä näyttämään opelle, joten pidä se tallessa!

Jokaisessa diassa pitää näkyä kasvista seuraavat tiedot:

* kasvin nimi
* keruupäivä ja keruupaikkakunta
* kasvupaikka (esim. pellon reuna, pihanurmikko, lammen ranta)

Valmis digikasvio palautetaan Pedanettiin, joten pidä huoli, että lomalle lähtiessä sinulla on tunnukset mukana! Pedanetissa palautuskohta on Kuusan koulu/Luokat/Kasvio/Kasvio 2023.

Mukavia kuvausretkiä!

